CELEX: 32008D0169
Language: bg
Date: 2008-02-22 00:00:00
Title: 2008/169/ЕО: Решение на Комисията от 22 февруари 2008 година за даване на разрешение за методи за класификация на кланични трупове на свине в Румъния (нотифицирано под номер C(2008) 676)

29.2.2008   
            
            
               BG
            
            
               Официален вестник на Европейския съюз
            
            
               L 56/34
            
         
      РЕШЕНИЕ НА КОМИСИЯТА
   
   от 22 февруари 2008 година
   за даване на разрешение за методи за класификация на кланични трупове на свине в Румъния
   (нотифицирано под номер C(2008) 676)
   (само текстът на румънски език е автентичен)
   (2008/169/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 3220/84 на Съвета от 13 ноември 1984 г. относно определяне на скалата на Общността за класификация на кланичните трупове на свине (1), и по-специално член 5, параграф 2 от него,
   като има предвид, че:
   
               (1)
            
            
               Съгласно член 2, параграф 3 от Регламент (ЕИО) № 3220/84 класификацията на кланични трупове на свине следва да се определи чрез оценяване на съдържанието на постно месо чрез статистически доказани методи за оценка, основани на физическото измерване на една или повече анатомически части на кланичния труп на свинята. Даването на разрешение за методите за класификация зависи от максимално допустимата статистическа грешки при оценката. Нейната стойност е определена в член 3, параграф 2 от Регламент (ЕИО) № 2967/85 на Комисията от 24 октомври 1985 година относно определяне на подробни правила за прилагане на скалата на Общността за класификация на кланични трупове на свине (2).
            
         
               (2)
            
            
               Румъния се е обърнала към Комисията с молба да разреши два нови метода за класификация на кланични трупове на свине и е представила резултатите от пробните дисекции във втората част на протокола, определени в член 3, параграф 3 от Регламент (ЕИО) № 2967/85.
            
         
               (3)
            
            
               След внимателна оценка на тази молба бе установено, че условията за разрешаване на тези методи за класификация са изпълнени.
            
         
               (4)
            
            
               Промяна на уредите или на методите за класификация може да се разреши единствено чрез ново решение на Комисията, прието в светлината на придобития опит. Поради тази причина настоящото разрешение може да бъде отменено.
            
         
               (5)
            
            
               Мерките, предвидени в настоящото решение, са в съответствие със становището на Управителния комитет по свинското месо,
            
         ПРИЕ НАСТОЯЩОТО РЕШЕНИЕ:
   Член 1
   Съгласно Регламент (ЕИО) № 3220/84 се разрешава използването на следните методи за класификация на кланичните трупове на свине в Румъния:
   
               а)
            
            
               Уред „Fat-O-Meat’er (FOM)“ и съответните методи за оценка, детайли от които са описани в част 1 от приложението;
            
         
               б)
            
            
               Уред „OptiGrade-Pro (OGP)“ и съответните методи за оценка, детайли от които са описани в част 2 от приложението.
            
         Член 2
   Промени на уредите и на методите за оценка не са разрешени.
   Член 3
   Адресат на настоящото решение е Румъния.
   
      Съставено в Брюксел на 22 февруари 2008 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 301, 20.11.1984 г., стр. 1. Регламент, последно изменен с Регламент (ЕО) № 3513/93 (ОВ L 320, 22.12.1993 г., стр. 5).
   
      (2)  ОВ L 285, 25.10.1985 г., стр. 39. Регламент, последно изменен с Регламент (ЕО) № 1197/2006 (ОВ L 217, 8.8.2006 г., стр. 6).
   
      ПРИЛОЖЕНИЕ
      Методи за класификация на кланични трупове на свине в Румъния
      ЧАСТ 1
      FAT-O-MEAT’ER (FOM)
      
                  1.
               
               
                  Класификацията на кланични трупове на свине се извършва с уред, известен като „Fat-O-Meat’er (FOM)“.
               
            
                  2.
               
               
                  Уредът е екипиран със сонда с диаметър 6 милиметра, съдържаща фотодиод от вида Siemens SFH 950/960 и с оперативно разстояние на измерване между 3 и 103 милиметра. Резултатите от измерванията се трансформират в съдържание на постно месо чрез компютър.
               
            
                  3.
               
               
                  Съдържанието на постно месо в кланичния труп се изчислява по следната формула:
                  Ŷ = 60,26989 – 0,81506 * X1 + 0,20097 * X2
                  където:
                  
                              Ŷ
                           
                           
                              =
                           
                           
                              изчисленото процентно съдържание на постно месо в кланичния труп,
                           
                        
                              X1
                           
                           
                              =
                           
                           
                              дебелината на сланината в милиметри, заедно с кожата, измерена на 7 cm от разреза на трупа,
                           
                        
                              X2
                           
                           
                              =
                           
                           
                              дебелината на мускула в милиметри, измерена на 7 cm от разреза на трупа, между последните 3-то и 4-то ребро.
                           
                        Тази формула е валидна за кланични трупове с тегло между 50 и 120 килограма.
               
            ЧАСТ 2
      OPTIGRADE-PRO (OGP)
      
                  1.
               
               
                  Класификацията на кланични трупове на свине се извършва с уреда, наречен „OptiGrade-Pro (OGP)“.
               
            
                  2.
               
               
                  Уредът е екипиран с оптична сонда с диаметър 6 милиметра, един инфрачервен фотодиод (Siemens) и един фототранзистор (Siemens). Оперативното разстояние на измерване е между 0 и 110 mm. Резултатите от измерванията се трансформират в съдържание на постно месо чрез компютър.
               
            
                  3.
               
               
                  Съдържанието на постно месо в кланичните трупове се изчислява по следната формула:
                  Ŷ = 61,21920 – 0,77665 * X1 + 0,15239 * X2
                  където:
                  
                              Ŷ
                           
                           
                              =
                           
                           
                              изчисленото процентно съдържание на постно месо в кланичния труп,
                           
                        
                              X1
                           
                           
                              =
                           
                           
                              дебелината на сланината в милиметри, заедно с кожата, измерена на 7 cm от разреза на трупа, между последните 3-то и 4-то ребро.
                           
                        
                              X2
                           
                           
                              =
                           
                           
                              дебелината на мускула в милиметри, измерена на 7 cm от разреза на трупа, между последните 3-то и 4-то ребро.
                           
                        Тази формула е валидна за кланични трупове с тегло между 50 и 120 килограма.